Катерицови
Катерицовите (Sciuridae) са семейство бозайници от разреда на гризачите. Включва около 280 вида, разпространени по целия свят, с изключение на Австралия и Антарктика. В България се срещат 2 вида – катерица (Sciurus vulgaris) и лалугер (Spermophilus citellus).

Представителите на семейството са приспособени за наземен или дървесен начин на живот. Дължината на тялото е от 6 cm при американската мишевидна катерица (Myosciurus pumilio) до 60 cm при някои мармоти (Marmota). Очите, ноктите и крайниците са добре развити. Опашката обикновено е добре окосмена, дълга при дървесните видове и къса при наземните.

Катерицовите раждат един или два пъти в годината, бременността продължава от 3 до 6 седмици, а броят на малките варира при различните видове. Те се раждат без козина и зъби, слепи и безпомощни. При повечето видове само женската се грижи за тях, като ги отбива, когато са на 6 до 10 седмици. Полова зрялост достигат в края на първата си година. Наземните видове често образуват добре развити колонии, докато дървесните видове живеят поединично.

Родове

Бележки